**ΕΝΟΤΗΤΑ 22 Τα Βαλκάνια των αλληλοσυγκρουόμενων εθνικών επιδιώξεων**

Η ιστορία των Βαλκανίων κατά τον 19ο αιώνα σφραγίστηκε από την ανάδυση των αλληλοσυγκρουόμενων βαλκανικών εθνικών επιδιώξεων.

* Οι Σέρβοι κέρδισαν την αυτονομία τους (1812-1815).
* Οι Έλληνες, πρώτοι απ’ όλους τους Βαλκάνιους, ίδρυσαν ανεξάρτητο εθνικό κράτος.
* Οι Βούλγαροι δημιούργησαν την Εξαρχία, την ανεξάρτητη βουλγαρική εκκλησία, το 1870

**Η βαλκανική κρίση των ετών 1875-1878**

* **1875-1876**: Επαναστάσεις στην Ερζεγοβίνη, στη Βοσνία και στη Βουλγαρία.
* Η Οθωμανική αυτοκρατορία απάντησε με μαζικές σφαγές
* **1877**: Η Ρωσία, αντιδρώντας, κήρυξε τον πόλεμο στην Τουρκία.
* **1878**: Λίγο αργότερα ξέσπασαν στη Θεσσαλία, στη Μακεδονία, στην Ήπειρο και στην Κρήτη επαναστάσεις των ελληνικών πληθυσμών.
* **Φεβρουάριος 1878**: Συνθήκη του Αγίου Στεφάνου – Νίκη της Ρωσιάς
	+ Δημιουργείται η αυτόνομη ηγεμονία της Βουλγαρίας, της «Μεγάλης Βουλγαρίας» που περιλάμβανε πολλές περιοχές με πυκνή ελληνική παρουσία. Με τις αποφάσεις του Αγίου Στεφάνου, υπονομεύονταν τόσο οι ελληνικές επιδιώξεις όσο και τα αγγλικά συμφέροντα στην περιοχή.

Η Μ. Βρετανία και η Γερμανία αντιδρούν και απαιτούν αναθεώρηση της συνθήκης.

* **Ιούνιος 1878: Το συνέδριο του Βερολίνου**
* Στο συνέδριο συμμετείχαν η Βρετανία, η Αυστροουγγαρία, η Γαλλία, η Γερμανία, η Ιταλία, η Ρωσία και η Οθωμανική Αυτοκρατορία. Αντιπρόσωποι από την Ελλάδα, τη Ρουμανία, τη Σερβία και το Μαυροβούνιο παρακολούθησαν τις συνόδους σχετικά με τα κράτη τους, αλλά δεν ήταν μέλη του Συνεδρίου.
* η βρετανική και η γερμανική διπλωματία δήλωσαν ότι δεν θα αποδέχονταν την ίδρυση ενός μεγάλου βουλγαρικού κράτους.
* δημιουργήθηκαν μια πολύ μικρότερη αυτόνομη Βουλγαρία και μια αυτόνομη Ανατολική Ρωμυλία (τότε, νότια της Βουλγαρίας˙ σήμερα, η νότια Βουλγαρία), και οι δύο υπό την επικυριαρχία του σουλτάνου.
* Η Σερβία, η Ρουμανία και το Μαυροβούνιο κηρύχθηκαν ανεξάρτητες.
* Η Μακεδονία, η Θράκη και η Ήπειρος παρέμειναν στην Οθωμανική αυτοκρατορία.
* Η διοίκηση της Βοσνίας-Ερζεγοβίνης ανατέθηκε στην Αυστροουγγαρία.
* Η Κύπρος παραχωρήθηκε στην Αγγλία.

**1881**

* Η Θεσσαλία (εκτός από την περιοχή της Ελασσόνας) και η Άρτα ενσωματώνονται στην Ελλάδα μετά από ελληνοτουρκικές διαπραγματεύσεις, η Θεσσαλία και η επαρχία της Άρτας.

**1885**

* Οι Βούλγαροι, παραβιάζοντας τις αποφάσεις του συνεδρίου του Βερολίνου, προσάρτησαν την Α. Ρωμυλία, περιοχή με σημαντική ελληνική παρουσία.
* Η Σερβία κήρυξε τον πόλεμο στη Βουλγαρία αντιδρώντας σε αυτή την κίνηση της Βουλγαρίας.
* Στην Ελλάδα, η κοινή γνώμη αξίωνε ένοπλη επέμβαση, αλλά η κυβέρνηση, πιεζόμενη από τις Δυνάμεις, έμεινε ουδέτερη.

**Μακεδονικό ζήτημα και μακεδονικός αγώνας**

***Τι είναι το μακεδονικό ζήτημα***;

* Ο αγώνας για τον έλεγχο της Μακεδονίας, που ήταν τότε τμήμα της Οθωμανικής αυτοκρατορίας,.

***Ποιοι συμμετείχαν σε αυτό***;

* Έλληνες, Βούλγαροι και Σέρβοι

***Τι διεκδικούσαν***;

* Την ενσωμάτωση ολόκληρης ή ενός τμήματος της Μακεδονίας με βάση τις δικές τους εθνικές επιδιώξεις.

***Πως εκδηλώθηκε το ζήτημα***;

* ως αγώνας για τον έλεγχο της εκπαίδευσης και της θρησκευτικής συνείδησης των κατοίκων.
* ως ένοπλη σύγκρουση

Το **1893** ιδρύεται η **Εσωτερική Μακεδονική Επαναστατική Οργάνωση (ΕΜΕΟ)**

* ***Τόπος***: Θεσσαλονίκη ***Ιδρυτές***: Βούλγαροι της Μακεδονίας
* ***Σκοπός***: η ένωση των πληθυσμών της Μακεδονίας και της Θράκης, ανεξαρτήτως εθνικότητας, για την αποτίναξη του οθωμανικού ζυγού και την αυτονόμηση της Μακεδονίας.
* Το σύνθημα της οργάνωσης ήταν «**Η Μακεδονία στους Μακεδόνες**» και τονιζόταν ότι οι χριστιανικές εθνότητες θα συνεργάζονταν για την αποκήρυξη του παρηκμασμένου και καταπιεστικού οθωμανικού ζυγού,[[](https://el.wikipedia.org/wiki/%CE%95%CF%83%CF%89%CF%84%CE%B5%CF%81%CE%B9%CE%BA%CE%AE_%CE%9C%CE%B1%CE%BA%CE%B5%CE%B4%CE%BF%CE%BD%CE%B9%CE%BA%CE%AE_%CE%95%CF%80%CE%B1%CE%BD%CE%B1%CF%83%CF%84%CE%B1%CF%84%CE%B9%CE%BA%CE%AE_%CE%9F%CF%81%CE%B3%CE%AC%CE%BD%CF%89%CF%83%CE%B7)κάτι που θα οδηγούσε σε μια αυτόνομη Μακεδονία.
* Το **1895** σχηματίστηκε στη **η Ανώτατη Μακεδονική Επιτροπή (Komitet),**
* ***Τόπος***: Σόφια Βουλγαρίας
* ***Σκοπός***: ο ξεσηκωμός όλων των κατοίκων της Μακεδονίας κατά της οθωμανικής εξουσίας, για τη δημιουργία μιας αυτόνομης Μακεδονίας που θα ενωνόταν με τη Βουλγαρία

**1896-1897**

έφτασαν στη Μακεδονία οι πρώτες ελληνικές ένοπλες ομάδες και άρχισαν να εμπλέκονται σε συγκρούσεις με ομάδες κομιτατζήδων.

* Έλληνες υπερασπιστές της Μακεδονίας
	+ ο μητροπολίτης Καστοριάς Γερμανός Καραβαγγέλης
	+ ο διπλωμάτης Ίων Δραγούμης
	+ Ο διπλωμάτης Λάμπρος Κορομηλάς.

**1898**

οργανώθηκαν στη Μακεδονία ένοπλες ομάδες Βουλγάρων, οι«**κομιτατζήδες**» (Komitet = Επιτροπή).

Στόχος τους η προσάρτηση της Μακεδονίας στη Βουλγαρία.

**Ιούλιος 1903**

Εξέγερση του Ίλιντεν ***Τόπος***: Μακεδονία ***Ποιος την οργάνωσε***: Εσωτερική Μακεδονική Επαναστατική Οργάνωση (ΕΜΕΟ)

***Πως έληξε***: καταπνίγηκε από τον οθωμανικό στρατό

**1904 και εξής**

* Φτάνουν στην Μακεδονία Έλληνες αξιωματικοί
* Συγκρούονται Έλληνες – Βούλγαροι - Τούρκοι
* Από τους Έλληνες που πήραν μέρος στον μακεδονικό αγώνα, ξεχωριστή μορφή υπήρξε ο Παύλος Μελάς, που άφησε την τελευταία του πνοή στη Μακεδονία

**Το κίνημα των Νεοτούρκων (1908)**

***Τι είναι το κίνημα των Νεότουρκων***;

Τούρκοι αξιωματούχοι, αστοί και διανοούμενοι ιδρύουν την οργάνωση Ένωση και Πρόοδος.

***Που ιδρύεται η οργάνωση;***

Στη τουρκοκρατούμενη Θεσσαλονίκη

***Πως ονομάστηκαν τα μέκη της οργάνωσης;***

Νεότουρκοι. Τα μέλη της έγιναν γνωστά ως Νεότουρκοι, ονομασία που δείχνει ότι προέτασσαν την εθνική τους ταυτότητα κι όχι τη θρησκευτική (μουσουλμανική).

***Ποιοι είναι οι στόχοις της οργάνωσης;***

* να περιορίσουν την απολυταρχική εξουσία του σουλτάνου
* να εκσυγχρονίσουν το κράτος.
* να ακολουθήσουν τα ευρωπαϊκά πρότυπα
* να περιορίσουν την εξουσία των μεγάλων δυνάμεων στην Τουρκία.

***Τι κέρδισε το κίνημα των Νεότουρκων;***

Οι Νεότουρκοι υποχρέωσαν τον σουλτάνο να παραχωρήσει σύνταγμα. Παράλληλα, δόθηκε αμνηστία στους ένοπλους Έλληνες και Βούλγαρους και έτσι έλαβε τέλος ο μακεδονικός αγώνας.